
	REPUBLIKA HRVATSKA
	

	OPĆINA ŽAKANJE


	

	DJEČJI VRTIĆ PČELICA ŽAKANJE
	

	UPRAVNO VIJEĆE
	


KLASA: 601-04/24-01/01
URBROJ: 2133-22-1-02-24-01
Žakanje, 9. travnja 2024. godine
Na temelju članka 1.a, članka 20. i članka 35. Zakona o predškolskom odgoju i obrazovanju (NN 10/97, 107/07, 94/13, 98/19 i 57/22) i članka 59. Statuta Dječjeg vrtića Pčelica Žakanje, Žakanje, Žakanje 59D, Upravno vijeće Dječjeg vrtića Pčelica Žakanje, na 30. sjednici održanoj dana 9. travnja 2024. godine donijelo je

II. IZMJENE I DOPUNE PRAVILNIKA
O UPISU DJECE I NAČINU OSTVARIVANJA PRAVA I OBVEZA

KORISNIKA USLUGA DJEČJEG VRTIĆA PČELICA ŽAKANJE
Članak 1.

U Pravilniku o upisu djece i načinu ostvarivanja prava i obveza korisnika usluga dječjeg vrtića Pčelica Žakanje (KLASA: 601-04/23-01/04, URBROJ: 2133-22-1-02-23-01, od 24. travanj 2023. godine) i I. izmjenama i dopunama Pravilnika o upisu djece i načinu ostvarivanja prava i obveza korisnika usluga dječjeg vrtića Pčelica Žakanje (KLASA: 601-15/23-01/03, URBROJ: 2133-22-1-02-23-16 od 19. svibnja 2023. godine) članak 9. mijenja se i glasi:

„Postupak upisa provodi Povjerenstvo za provedbu upisa (u daljnjem tekstu: Povjerenstvo).

Članove povjerenstva imenuje Upravno vijeće Dječjeg vrtića na godinu dana.
Povjerenstvo broji tri (3) člana. Povjerenstvo čine ravnatelj, član iz reda odgojitelja i stručni suradnik Dječjeg vrtića.
Povjerenstvo radi na sjednicama koje saziva ravnatelj.

Povjerenstvo donosi odluke većinom glasova ukupnog broja članova.

Povjerenstvo odlučuje o zahtjevima i prijavama za upis djece u pojedine programe Dječjeg vrtića na temelju analize dostavljene dokumentacije te rezultata inicijalnih razgovora s roditeljima uz nazočnost djeteta, koje timski obavljaju odgojno-obrazovni radnici Dječjeg vrtića, uz mogućnost konzultacije s vanjskim stručnjacima radi pribavljanja mišljenja i podataka bitnih za odlučivanje.

O radu povjerenstva vodi se zapisnik.“

Članak 2.
Članak 14. mijenja se i glasi: 

„Ako Dječji vrtić ne može upisati svu prijavljenu djecu, nakon upisa djece iz članka 13. Ovog Pravilnika, broj bodova za svaku prijavu za upis utvrđuje se primjenom kriterija, određenih na temelju članka 20. Zakona o predškolskom odgoju i obrazovanju, kako slijedi:
	REDNI BROJ
	OPIS KRITERIJA
	BROJ BODOVA

	1.
	Djeca čija oba roditelja/skrbnika imaju prebivalište na području Općine dječjeg vrtića
	60

	2.
	Dijete iz obitelji s oba roditelja/skrbnika od kojih jedan roditelj/skrbnik ima prebivalište, a drugi boravište na području Općine dječjeg vrtića
	50

	3.
	Dijete iz obitelji s oba roditelja/skrbnika od kojih oba roditelja/skrbnika imaju boravište na području Općine dječjeg vrtića
	40

	4.
	Jedan roditelj i dijete imaju prebivalište/boravište u Općini na čijem se području nalazi dječji vrtić u koji se dijete upisuje (a ne radi se o samohranom roditelju)
	30

	5.
	Djeca koja do 1. travnja tekuće godine navršavaju četiri godine života
	20

	6.
	Djeca samohranih roditelja
	20

	7.
	Djeca s teškoćama u razvoju s medicinskom dokumentacijom ustanove zdravstvene skrbi i/ili kliničkih bolničkih centara
	20

	8.
	Djeca u udomiteljskoj obitelji, bez roditelja/skrbnika ili bez odgovarajuće roditeljske skrbi
	20

	9.
	Dijete iz obitelji s oba roditelja, oba roditelja su zaposlena
	12

	10.
	Dijete iz obitelji s oba roditelja, jedan je zaposlen, a drugi je redoviti učenik ili student
	12

	11.
	Dijete iz obitelji s oba roditelja, oba roditelja su redoviti učenici ili studenti
	12

	12.
	Djeca iz jednoroditeljske obitelji sa zaposlenim roditeljem
	12

	13.
	Djeca koja su ostvarila pravo na socijalnu uslugu smještaja u udomiteljskim obiteljima
	10

	14.
	Dijete iz obitelji s četvero i više djece
	6

	15.
	Djeca čiji je roditelj/skrbnik redovni student
	5

	16.
	Dijete iz obitelji s oba roditelja, jedan je zaposlen a drugi nezaposlen
	5

	17.
	Dijete iz jednoroditeljske obitelji s nezaposlenim roditeljem
	5

	18.
	Djeca roditelja invalida Domovinskog rata
	4

	19.
	Djeca hrvatskih branitelja i dragovoljaca Domovinskog rata
	4

	20.
	Djeca osoba s invaliditetom upisanih u Hrvatski registar osoba s invaliditetom
	4

	21.
	Dijete iz obitelji s troje djece
	4

	22.
	Djeca koja imaju pisanu preporuku stručnjaka (psiholog, logoped, edukator rehabilitator) za uključivanje u vrtić
	2

	23.
	Djeca koja imaju preporuku Centra za socijalnu skrb za uključivanje u vrtić
	2

	24.
	Djeca roditelja koji primaju doplatak za djecu ili roditelja korisnika minimalne zajamčene naknade u Republici Hrvatskoj
	2

	25.
	Djeca čiji je brat/sestra već upisan u traženu ustanovu
	2

	26.
	Djeca iz obitelji s dvoje djece
	2

	27.
	Djeca koja su zadovoljila kriterije za upis u prethodnoj pedagoškoj godini, a nalazila su se na listi čekanja
	1

	28.
	Djeca u godini prije polaska u osnovnu školu
	1

	
	
	


*Prvenstvo iz prethodne godine ostvaruje dijete s Liste čekanja u trenutku objave rezultata. 

Povjerenstvo uz prethodno mišljenje stručne službe Dječjeg vrtića može izvanredno odobriti upis djeteta mimo liste.
Članak 3.

Članak 22. mijenja se i glasi:

„Potrebna dokumentacija za upis u Dječji vrtić je:
1. Rodni list ili Izvadak iz matice rođenih ili Potvrda s podacima o rođenju djeteta;
2. Uvjerenje o mjestu prebivališta (obavezno za roditelje i dijete – izdano u tijeku natječajnog postupka);

3. Dokaze o činjenicama bitnim za ostvarivanje prednosti pri upisu:
a. djeca roditelja invalida Domovinskog rata – rješenje o priznatom statusu
b. djeca iz obitelji s troje djece – za svako dijete Rodni list ili Izvadak iz matice rođenih ili Potvrda s podacima o rođenju djeteta
c. djeca oba zaposlena roditelja/jednim zaposlenim roditeljem ili roditelja koji se redovito školuje – potvrda/elektronički zapis o radnom odnosu kojeg izdaju nadležne službe za mirovinsko osiguranje zemlje u kojoj je roditelj zaposlen, potvrda o redovitom školovanju roditelja za tekuću akademsku godinu, ne starije od 30 dana od dana objave Poziva za upis djece u Dječji vrtić
d. djeca s teškoćama u razvoju i kroničnim bolestima koja imaju nalaz i mišljenje nadležnog tijela iz sustava socijalne skrbi ili potvrdu izabranog pedijatra ili obiteljskog liječnika da je razmjer teškoća u razvoju ili kronične bolesti okvirno u skladu s listom oštećenja funkcionalnih sposobnosti sukladno propisu kojim se utvrđuje metodologija vještačenja – preslika medicinske dokumentacije koja potvrđuje teškoću djeteta 
e. djeca samohranog roditelja – dokaz o samohranosti: rodni list djeteta, list ili izvadak iz matice rođenih ili potvrdu s podacima o rođenju djeteta, smrtni list za preminulog roditelja, potvrda o nestanku drugog roditelja, rješenje Centra za socijalnu skrb o privremenom uzdržavanju djeteta, rješenje Centra za socijalnu skrb o lišenju poslovne sposobnosti i oduzimanju roditeljske skrbi, dokument kojim se dokazuje dugotrajno liječenje ili izdržavanje kazne zatvora, 
f. djeca jednoroditeljskih obitelji – pravomoćna odluka suda o razvodu braka ili pravomoćno rješenje suda o povjeri djeteta na odgoj i čuvanje ili potvrda suda da su postupci razvoda braka i povjere na čuvanje u tijeku 
g. djeca osoba s invaliditetom upisanih u Hrvatski registar osoba s invaliditetom – potvrda iz Registra osoba s invaliditetom 
h. djeca koja su ostvarila pravo na socijalnu uslugu smještaja u udomiteljskim obiteljima – rješenje Centra za socijalnu skrb o smještaju djece u udomiteljsku obitelj 
i. djeca roditelja koji primaju doplatak za djecu ili roditelja korisnika zajamčene minimalne naknade - rješenje da je roditelj djeteta korisnik doplatka za djecu (postojeće Rješenje i potvrdu o predanom zahtjevu za novo Rješenje), rješenje da je roditelj djeteta korisnik zajamčene minimalne naknade u Republici Hrvatskoj.
Članak 3. 

Predsjednica Upravnog vijeća:

Anita Srbelj-Dehlić

                                                                                            

 ________________________
Ove II. izmjene i dopune Pravilnika Dječjeg vrtića Pčelica Žakanje objavljen je na oglasnoj ploči Dječjeg vrtića dana _____________ 2024. godine. 
                                                                                             Vršiteljica dužnosti ravnatelja:

Barbara Cerjanec
________________________

